ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
8 ต.ค. 2558

สรุปภาวะตลาดภาคเช้า : SET ยังเกรงใจ 1400 จุด – SET เริ่มชะลอตัว และยังไม่ผ่าน 1400 จุด ตาม Sentiment ตลาดยุโรปและสหรัฐที่ส่งสัญญาณมาแต่เมื่อคืนแล้วว่าอัตราเร่งเริ่มลดลง หลังปรับขึ้นมาหลายวัน ต่อเนื่องมาถึงตลาดภูมิภาคในเช้านี้ มีเพียงตลาดหุ้นจีนที่ปรับขึ้นโดดเด่น บวกชดเชยหลังปิดทำการมาหลายวัน ส่วนปัจจัยที่มีอิทธิพลต่อตลาดเช้านี้ ประเด็นภาครัฐจะเร่งประมูล 4G บนคลื่นความถี่ 900 MHz ให้เร็วขึ้น เป็นปัจจัยหนุนตัวหลักในกลุ่ม ICT ทั้งนี้ SET ปิดตลาดภาคเช้าที่ระดับ 1393.53 จุด, -0.13 จุด ด้วยมูลค่าซื้อขายที่ระดับ 2.6 หมื่นลบ. กลุ่มหลัก ICT หนุนตลาด ปิดบวก +2.4% ส่วนพลังงานโดนแรงขายเล็กน้อย หลังเมื่อวานขึ้นโดดเด่น ปิดลบ –0.7% ขณะที่แบงก์ทรงๆ ด้านตลาดภูมิภาคบวกลบคละเคล้า
กลยุทธ์ที่แนะนำ :ช่วงบ่าย: ชะลอตัวลงสลับบ้างก็ไม่แปลก หรือบวกต่อถือเป็นโบนัส ในภาพรวมซึ่งเรามีมุมมองที่ดีว่า รอบนี้จะขึ้นทะลุผ่าน 1400 จุดได้อย่างไม่ยากเย็นนัก โดยมีแนวรับระยะสั้นสำหรับการย่อลงสลับที่ 1386 และ 1380 จุด ส่วนแนวต้านเป้าหมายเบื้องต้นของรอบนี้ มองที่ 1414 และ 1435 จุด ตามลำดับ กลยุทธ์ ขยายรอบการเก็งกำไร โดยถือหุ้นให้ยาวขึ้น จากเดิมเน้นระยะสั้น ทั้งนี้ หุ้นแนะนำตามสัญญาณเทคนิค ได้แก่ NWR (รับ 1.75 ต้าน 1.90 Cut 1.69) และ STPI (รับ 15.20 ต้าน 16.60 Cut 14.70)